

**Bērnu aizsardzības centrs Latvijā īsteno projektu.**

**Projekta nosaukums ir “Atbalsta pasākumi bērniem**

**ar uzvedības vai atkarību problēmām un to ģimenēm”.**

**Projekta numurs ir 4.3.6.5/1/24/I/001.**

**Projekta jaunumi**

**Atbalsta pakalpojumu departaments**

**Bērnu aizsardzības centrs ir izveidojis Atbalsta pakalpojumu departamentu.**

**Departamentu vada direktore.**

**Departamentā ir divas nodaļas:**

* **Atbalsta pakalpojumu ieviešanas nodaļa,**
* **Projekta administrēšanas nodaļa.**

**Katrai nodaļai ir vadītājs.**

**Atbalsta pakalpojumu ieviešanas nodaļā strādā šādi darbinieki:**

* **3 bērna atbalsta speciālisti**

**Atbalsta speciālisti palīdz atrast pakalpojumus, kas vajadzīgi bērnam
ar uzvedības grūtībām vai atkarībām.**

**Atbalsta speciālisti arī sniedz bērnam atbalstu**

**un pārstāv bērna intereses dažādās valsts un pašvaldību iestādēs.**

* **1 projekta koordinators**

**Projekta koordinators pārbauda pakalpojumus, ko iestādes sniedz bērniem.**

**Pakalpojumiem ir jābūt bērnam vajadzīgiem un jāpalīdz bērnam.**

* **4 eksperti**

**Eksperti konsultē un palīdz izstrādāt jaunos pakalpojumus.**

**Projekta administrēšanas nodaļā strādā 5 darbinieki,**

**kas ir atbildīgi par projekta dokumentāciju.**

**Sākti pirmie darbi**

**2024. gada jūlijā sāktas pirmās projekta aktivitātes.**

**Pakalpojumu un atbalsta vērtējums**

**2024. gada 8. jūlijā noslēgts līgums ar SIA “Projektu un kvalitātes vadība”.**

**Uzņēmums pētīs, kāds atbalsts un pakalpojumi ir pieejami:**

* **bērniem ar uzvedības problēmām;**
* **bērniem ar atkarībām;**
* **bērniem, kuriem nākotnē varētu būt uzvedības problēmas vai atkarības;**
* **ģimenēm, kurās aug bērni ar uzvedības problēmām vai atkarībām.**

**Uzņēmums pētīs pakalpojumus:**

* **labklājības jomā,**
* **veselības jomā,**
* **izglītības jomā,**
* **kultūras jomā.**

**SIA “Projektu un kvalitātes vadība” izstrādās arī ieteikumus**

**atbalsta un pakalpojumu uzlabošanai.**

**Lai novērtētu pakalpojumus un izveidotu ieteikumus,**

**uzņēmums aptaujās:**

* **bērnus ar uzvedības problēmām;**
* **bērnus ar atkarībām;**
* **ģimenes, kurās aug bērni ar uzvedības problēmām vai atkarībām;**
* **skolu darbiniekus;**
* **darba devējus;**
* **organizācijas, kas sniedz atbalstu bērniem ar uzvedības problēmām vai atkarībām;**
* **sabiedrību.**

**Novērtējums palīdzēs izstrādāt jaunus pakalpojumus.**

**Novērtējums palīdzēs arī apkopot informāciju par pakalpojumiem un atbalstu.**

**Apkopoto informāciju varēs ērti izmantot darbinieki, kuri strādā ar bērniem.**

**Šo informāciju izmantos arī turpmāk projektā,**

**piemēram, pakalpojumu katalogā.**

**Vadlīniju veidošana**

**2024. gada 19. jūlijā noslēgts vēl viens līgums ar SIA “Projektu un kvalitātes vadība”.**

**Uzņēmums pētīs:**

* **kā citās valstīs strādā ar bērniem, kuriem ir uzvedības problēmas vai atkarības;**
* **kā Latvijā strādā ar bērniem, kuriem ir uzvedības problēmas vai atkarības.**

**Pēc pētījuma uzņēmums veidos vadlīnijas bērnu atbalsta speciālistiem.**

**Bērnu atbalsta speciālists ir jauna profesija Latvijā.**

**Vadlīnijas palīdzēs sagatavot zinošus speciālistus**

**un veidot bērnu atbalsta tīklu visā Latvijā.**

**Jaunas telpas**

**Bērnu aizsardzības centrs ir atradis telpas,**

**kurās strādās bērnu atbalsta speciālisti.**

**Telpas palīdzēja atrast Latvijas pašvaldības un “Valsts nekustamie īpašumi”.**

**Telpas darbam būs šādās pilsētās:**

* **Rīgā,**
* **Gulbenē,**
* **Liepājā,**
* **Preiļos,**
* **Jelgavā.**

**Katrā no šīm pilsētām strādās 2 bērnu atbalsta speciālisti.**

**Rīgā strādās 3 bērnu atbalsta speciālisti.**

**Citi projekta uzdevumi**

**Projekta darbinieki ir sākuši darbu arī pie citiem projekta uzdevumiem.**

**Atbalsta grupas**

**Bērnu aizsardzības centrs 2024. gada 6. augustā izsludināja iepirkumu.**

**Iepirkuma numurs ir 2024/4.2-5/13.**

**Iepirkuma mērķi ir:**

* **organizēt atbalsta grupas bērniem ar uzvedības problēmām vai atkarībām;**
* **atbalsta grupās sniegt arī informāciju**

**par uzvedības problēmām un atkarībām bērniem un viņu ģimenēm.**

**Atbalsta grupās varēs piedalīties:**

* **bērni ar uzvedības problēmām vai atkarībām;**
* **bērni, kuriem nākotnē varētu būt uzvedības problēmas vai atkarības;**
* **viņu brāļi un māsas;**
* **viņu vecāki.**

**Iepirkumā paredzēta arī mācību programma atbalsta grupu vadītājiem.**

**Atbalsta grupu vadītāji iemācīsies atrast un sagatavot cilvēkus,**

**kas var palīdzēt atbalsta grupas dalībniekiem individuāli.**

**Telefona konsultācijas**

**Bērnu aizsardzības centrs 2024. gada 23. augustā vēlreiz izsludināja iepirkumu.**

**Šī iepirkuma numurs ir 2024/4.2-5/22.**

**Iepirkuma mērķis ir sniegt telefona konsultācijas bērniem un viņu ģimenēm.**

**Telefona konsultācijas palīdzēs:**

* **atpazīt uzvedības problēmas;**
* **atpazīt atkarības;**
* **atpazīt situācijas, kurās var veidoties atkarības;**
* **risināt grūtas situācijas, kas saistītas ar uzvedības problēmām vai atkarībām.**

**Telefona konsultācijām būs dažādas tēmas.**

**Par katru tēmu konsultēs citi speciālisti.**

**Konsultācijas par katru tēmu varēs saņemt noteiktu laiku.**

**Informāciju par telefona konsultācijām publicēs masu mediji.**

**Informāciju par telefona konsultācijām Bērnu aizsardzības centrs publicēs**

**arī savā Facebook lapā.**

**Multidisciplinārais pakalpojums**

Bērnu aizsardzības centrs sadarbībā ar citām organizācijām

plāno multidisciplināro pakalpojumu.

Multidisciplinārs pakalpojums nozīmē dažādu atbalstu un konsultācijas,

lai palīdzētu bērniem ar uzvedības problēmām un atkarībām.

Multidisciplinārais pakalpojums būs pieejams divos līmeņos.

Vispirms bērnam palīdzēs bērnam ierastajā vidē, piemēram, mājās.

Taču dažreiz ar šādu atbalstu nepietiek.

Tādos gadījumos bērns varēs:

* dzīvot citā ģimenē;
* dzīvot speciālā dzīvoklī.

Papildus bērns saņems vajadzīgās speciālistu konsultācijas.

Šobrīd Bērnu aizsardzības centrs precizē iepirkuma prasības.

Iepirkumam būs šādi mērķi:

* izveidot multidisciplinārā pakalpojuma aprakstu;
* izveidot multidisciplinārā pakalpojuma vadlīnijas;
* apmācīt speciālistus, kuri vadīs multidisciplināro pakalpojumu.

Šis pakalpojums Latvijā ir jauns.

Tāpēc sākumā to izmēģinās un tad novērtēs.

Pēc tam pakalpojumu uzlabos.

**Mentora pakalpojums**

Bērnu aizsardzības centrs sadarbībā ar citām organizācijām plāno mentora pakalpojumu.

Mentoram būs šādi uzdevumi:

* sniegt emocionālu atbalstu bērniem ar uzvedības problēmām vai atkarībām;
* sniegt praktisku atbalstu bērniem ar uzvedības problēmām vai atkarībām;
* palīdzēt apgūt jaunas zināšanas, lai novērstu uzvedību problēmas

vai samazinātu atkarības;

* palīdzēt uzlabot dzīves kvalitāti.

Iepirkumam būs šādi mērķi:

* izstrādāt mentora pakalpojuma aprakstu;
* izveidot mācību programmu mentoriem darbam ar bērniem, kuriem ir

uzvedības problēmas vai atkarības;

* mācīt mentorus;
* nodrošināt mentora pakalpojumu bērniem, kuriem ir

uzvedības problēmas vai atkarības.

Šobrīd Bērnu aizsardzības centrs precizē iepirkuma prasības.

**Dažādu iestāžu sadarbība**

Bērnu aizsardzības centrs vēlas sadarboties ar valsts iestādēm, pašvaldību iestādēm

un nevalstiskajām organizācijām.

Tāpēc Bērnu aizsardzības centrs veido sadarbības grupas un rīko tikšanās.

2024. gada 16. janvārī Atbalsta pakalpojumu departamenta darbinieki tikās

ar darbiniekiem no:

* Labklājības ministrijas;
* Tieslietu ministrijas;
* Valsts probācijas dienesta;
* Rīgas Labklājības departamenta;
* Rīgas bērnu un jauniešu atbalsta centra.

Tikšanās laikā darbinieki pārrunāja, kā varēs sadarboties projektā.

2024. gada 31. janvārī Atbalsta pakalpojumu departamenta darbinieki tikās

ar darbiniekiem no:

* Liepājas sociālā dienesta atbalsta centra “Dzintari”;
* sociālo pakalpojumu centra “Priedīte”;
* sociālās aprūpes centra “Eleja”;
* Grašu bērnu ciemata;
* ģimenes aprūpes centra “Lejasstrazdi”;
* Gulbenes novada ģimenes atbalsta centra “Saule”;
* Īslīces SOS bērnu ciemata;
* Valmieras SOS bērnu ciemata;
* Jelgavas jauniešu mājas;
* biedrības “Centrs Elizabete”;
* Rīgas bērnu, jauniešu un ģimeņu sociālā atbalsta centra;
* bērnu sociālās rehabilitācijas centra “Mūsmājas”;
* sociālā atbalsta un aprūpes centra “Avots”.

Tikšanās laikā dalībnieki runāja par bērniem pieejamo atbalstu.

Atbalsta pakalpojumu departaments informēja par:

* departamenta mērķiem;
* departamenta uzdevumiem;
* departamenta darbības virzieniem;
* par atbalsta pasākumiem bērniem ar uzvedības problēmām vai atkarībām;
* par projektu bērnu tiesību aizsardzības pilnveidošanai.

No 2024. gada 6. februāra līdz 9. aprīlim Atbalsta pakalpojumu departaments apmeklēja:

* Olaines novadu;
* Mārupes novadu;
* Ķekavas novadu;
* Ādažu novadu;
* Ropažu novadu;
* Salaspils novadu;
* Jelgavas novadu;
* Jelgavu;
* Jūrmalu.

Novados un pilsētās Atbalsta pakalpojumu departaments tikās ar sadarbības grupām

un jauniešu atbalsta speciālistiem.

Departamenta darbinieki stāstīja par:

* projekta mērķiem un aktivitātēm;
* bērnu atbalsta speciālistu amatu.

Tikšanās laikā darbinieki pārrunāja, kā varēs sadarboties projektā.

No 2024. gada 6. februāra līdz 12. jūnijam Atbalsta pakalpojumu departaments rīkoja

piecas sarunas ar:

* dažādu novadu Izglītības pārvalžu vadītājiem;
* skolu vadītājiem;
* skolotājiem;
* atbalsta speciālistiem.

Sarunas notika Jēkabpilī, Saldū, Valmierā, Jelgavā, Ķekavā.

Sarunu dalībnieki runāja par:

* pieredzi skolās;
* skolās pieejamo atbalstu;
* skolās trūkstošo atbalstu;
* pedagogu un atbalsta speciālistu mācībām;
* jaunām metodēm darbā ar bērniem.

Sarunās Bērnu aizsardzības centra darbinieki saprata:

* kāda ir labā prakse darbā ar bērniem;
* kādi ir pašreizējie trūkumi darbam ar bērniem.

Tas palīdzēs Bērnu atbalsta centram labāk atbalstīt bērnus

ar uzvedības problēmām un atkarībām.

**Projekta tuvākie mērķi**

Nākamajā pusgadā projektā plānots:

* sākt atbalsta grupu veidošanu;
* izsludināt un noslēgt iepirkumu multidisciplinārajam pakalpojumam;
* sākt multidisciplinārā pakalpojuma sniegšanu;
* izsludināt un noslēgt iepirkumu mentora pakalpojumam;
* sākt mentora pakalpojuma sniegšanu;
* sākt izmēģinājuma projektu bērnu atbalsta sniegšanai visos Latvijas reģionos;
* sākt konsultācijas pa telefonu;
* informēt cilvēkus par telefona konsultācijām un to tēmām;
* aptaujāt sabiedrību par atbalstu un pakalpojumiem bērniem

ar uzvedības problēmām un atkarībām;

* turpināt izstrādāt vadlīnijas bērnu atbalsta speciālistiem.

Nākamajā pusgadā Bērnu aizsardzības centrs izsludinās un noslēgs vēl trīs iepirkumus:

* izglītojošiem pasākumiem bērniem un viņu ģimenēm;
* uzvedības un atkarības problēmu atpazīšanai skolās un bērnudārzos;
* pašvaldības speciālistu apmācībām darbam ar bērniem.